A Cielito lindo egy világszerte ismert mexikói szerelmes dal, amelyet 1882-ben írt Quirino Mendoza y Cortés. Ma szinte a mexikóiság egyik jelképének számít, rengeteg helyen felhangzik, ahol mexikói emberek vannak jelen, legyen az ünnepélyes vagy szomorú esemény: éneklik például a mexikói labdarúgó-válogatott mérkőzésein és egyéb sporteseményeken is, de a 2017. szeptember 19-i mexikói földrengés után az önkéntes mentőcsapatoktól is ezt a dalt lehetett hallani.